CELEX: 31996D0627
Language: lt
Date: 845510400000
Title: 1996 m. spalio 17 d. Komisijos sprendimas, įgyvendinantis 1977 m. kovo 29 d. Tarybos direktyvos 77/311/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairuotoją veikiantį triukšmo lygį, suderinimo 2 straipsnį

Svarbus teisinis pranešimas

|

31996D0627

Oficialusis leidinys L 282 , 01/11/1996 p. 0072 - 0072

		Komisijos sprendimas1996 m. spalio 17 d.įgyvendinantis 1977 m. kovo 29 d. Tarybos direktyvos 77/311/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairuotoją veikiantį triukšmo lygį, suderinimo 2 straipsnį(96/627/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1977 m. kovo 29 d. Tarybos direktyvą 77/311/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairuotoją veikiantį triukšmo lygį, suderinimo [1], ypač į jos 2 straipsnį,atsižvelgdama į 1974 m. kovo 4 d. Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [2], ypač į jos 13 straipsnį,kadangi būtina nustatyti Direktyvoje 77/311/EEB numatyto pereinamojo laikotarpio pabaigos datą, kad galėtų įsigalioti tos direktyvos 2 straipsnio 1 dalyje nustatytos vairuotoją veikiančio triukšmo lygio ribos;kadangi, siekiant sukurti stabilią ir iš anksto žinomą reguliavimo sistemą, būtina užtikrinti, kad visose valstybėse narėse būtų vienodai taikomos tos pačios triukšmo lygio ribos;kadangi šiame sprendime numatytos priemonės atitinka Direktyvų dėl techninių kliūčių panaikinimo žemės ūkio ir miškų ūkio traktorių prekybos srityje derinimo su technikos pažanga komiteto pareikštą nuomonę,PRIĖMĖ ŠĮ SPRENDIMĄ:1 straipsnisDirektyvos 77/311/EEB 2 straipsnio 1 ir 2 dalyse nurodytas pereinamasis laikotarpis baigiasi 1999 m. spalio 1 d.2 straipsnisValstybės narės priima nuostatas, kurios, įsigaliojusios iki 1999 m. rugsėjo 30 d., įgyvendina šį sprendimą. Jos nedelsdamos apie tai praneša Komisijai.3 straipsnisŠis sprendimas skirtas valstybėms narėms.Priimta Briuselyje, 1996 m. spalio 17 d.Komisijos varduFranz FischlerKomisijos narys[1] OL L 105, 1977 4 28, p. 2.[2] OL L 84, 1974 3 28, p. 10.--------------------------------------------------